钦定古今图书集成/明伦汇编/交谊典/第044卷 > 《赠魏虚舟少府》前人
## 钦定古今图书集成/明伦汇编/交谊典/第044卷 > 《赠魏虚舟少府》前人

“西蜀文章伯，东吴阀阅家。族传贞观旧，躅继信陵遐。
雅度人难测，高名众共夸。为桢才不小，韫椟玉无瑕。
鸣凤占谐吉，乘龙偶契嘉。三床邀纳笏，万弩护排衙。
世赏官仍及，朝参宠复加。天颜垂眷顾，地肺侈光华。
缓步方鸣玉，高情欲泛槎。翻然归翠麓，姑尔奉黄麻。
彭泽还栽柳，河阳不种花。投闲销日月，访古略烟霞。”
腊蚁常开宴，春鱼每看叉。兴来恒放逸，宾从任喧哗。
阁静褰珠箔，窗虚閟绿纱。琴弹多古雅，诗就辄妍姱。
愿作梁间燕，徒惭井底蛙。执鞭曾莫效，抱瑟敢长嗟。
“恋恋情终在，悠悠道苦赊。春风吹去斾，翘首又天涯。”